FI Euroopan unionin virallinen lehti L 240/6

KOMISSION PÄÄTÖS,

tehty 29 päivänä elokuuta 2006,

neuvoston asetuksen (EY) N:o 1782/2003 10 artiklassa säädetystä tuen mukauttamisesta johtuvien määrien jakamisesta jäsenvaltioille vuosina 2006–2012

(tiedoksiannettu numerolla K(2006) 3839)

(2006/588/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä neuvoston asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun asetuksen (EY) N:o 1782/2003 (1) ja erityisesti sen 10 artiklan 3 kohdan ensimmäisen alakohdan,

sekä katsoo seuraavaa:

(1) Komission päätöksessä 2006/410/EY (2) vahvistetaan määrät, jotka johtuvat asetuksen (EY) N:o 1782/2003 10 artiklan 2 kohdassa säädettyjen suoria tukia koskevien vähennysten soveltamisesta vuosina 2006–2012 ja jotka ovat Euroopan maaseudun kehittämisen maatalousrahaston (maaseuturahaston) käytettävissä varainhoitovuosina 2007–2013.

(2) Asetuksen (EY) N:o 1782/2003 10 artiklan 3 kohdan ensimmäisessä alakohdassa vahvistetaan perusteet mainitun artiklan 1 kohdassa säädetystä tuen mukauttamisesta johtuvien määrien jakamiseksi.

(3) Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä 21 päivänä huhtikuuta 2004 annetun komission asetuksen (EY) N:o 796/2004 (3) 78 artiklassa vahvistetaan kyseisten määrien jakoperusteet jäsenvaltioiden kesken käyttämällä asetuksen (EY) N:o 1782/2003 10 artiklan 3 kohdan ensimmäisessä alakohdassa vahvistettuja perusteita.

(4) Asetuksen (EY) N:o 1782/2003 10 artiklan 3 kohdan toisessa alakohdassa täsmennetään lisäksi, että kunkin jäsenvaltion on kuitenkin saatava vähintään 80 prosenttia tuen mukauttamisesta kyseisessä jäsenvaltiossa kertyneistä kokonaismääristä, ja mainitun asetuksen 10 artiklan 4 kohdassa säädetään, että osuus voi olla 90 prosenttia, jos jäsenvaltion rukiin tuotannon osuus oli huomattava vuosina 2000–2002.

(5) Kyseisten perusteiden mukaan olisi jaettava jäsenvaltioille asetuksen (EY) N:o 1782/2003 10 artiklan 1 kohdassa säädetystä tuen mukauttamisesta johtuvat määrät vuosina 2006–2012, ottaen huomioon mainitun artiklan 2 kohdassa säädetty vähentäminen.

(6) Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Asetuksen (EY) N:o 1782/2003 10 artiklan mukaisesti tuen mukauttamisesta johtuvat määrät jaetaan jäsenvaltioille vuosina 2006–2012 tämän päätöksen liitteessä olevan taulukon mukaisesti.

2 artikla

Tämä päätös on osoitettu kaikille jäsenvaltioille.

Tehty Brysselissä 29 päivänä elokuuta 2006. Komission puolesta Mariann FISCHER BOEL Komission jäsen

(1) EUVL L 270, 21.10.2003, s. 1. Asetus sellaisena kuin se on viimeksi muutettuna asetuksella (EY) N:o 953/2006 (EUVL L 175, 29.6.2006, s. 1).

(2) EUVL L 163, 15.6.2006, s. 10.

(3) EUVL L 141, 30.4.2004, s. 18. Asetus sellaisena kuin se on viimeksi muutettuna asetuksella (EY) N:o 659/2006 (EUVL L 116, 29.4.2006, s. 20).